paragraph_text: Partage Plus je dovršen međunarodni projekt digitalizacije europske secesijske baštine, započet u ožujku 2012., koji je u trajanju od 26 mjeseci posredstvom mrežne platforme Europeana omogućio dostupnim preko 76.000 digitalnih reprodukcija. Unutar ovog broja nalazi se i 3D modeli. Projekt je koordinirao Collections Trust, a sudjelovalo je 25 partnera iz 17 europskih zemalja. Pored objedinjavanja svih europskih izričaja secesijskog stila, značaj projekta je u tome što je cjelokupni materijal dostupan putem vodeće mrežne stranice za kulturu Europske unije, a pretraživanje sadržaja omogućeno na 17 europskih jezika zemalja sudionica projekta.